เรื่องร้องเรียน (ท่อระบายน้ำ,ทางเท้า,ถนน,คลอง,น้ำท่วม) วันที่ 2022-06-21 05:51:18 — แขวงดินแดง เขตดินแดง กรุงเทพมหานคร
ขอร้องเรียนท่านผู้ว่าชัชชาติ เนื่องด้วยดิฉันพักอาศัยอยู่ในซอยแสงอุทัยทิพย์หลังแฟลต2 ดินแดง บ้านของดิฉันอยู่บริเวณเบญจรงค์คอนโดซิตี้ เมื่อมีฝนตกหนักจะมีน้ำขังอยู่บนถนนนานมาก ต้องลุยน้ำเข้าบ้านซึ่งบ้านของดิฉันเคยสูง ก็กลายเป็นที่ต่ำจากการทำถนนหน้าบ้านหลายครั้ง เมื่อน้ำขังอยู่บนถนนหลายชม. น้ำก็จะซึมจากพื้นใต้ดินเข้ามาในตัวบ้าน ซึ่งสร้าวความเดือดร้อนมากๆ ดิฉันเดินดูท่อระบายน้ำว่าทำไมน้ำถึงขังนาน ก็พบว่าการทำท่อระบายน้ำไม่ได้ทุบหรือรื้อของเก่าออก แต่ทำขึ้นใหม่ทำให้รูระบายน้ำแคบลง ซึ่งทางซอยจะเป็นคลองมักกะสัน และอีกประการหนึ่งทางคอนโดก็เอาถังขยะมาตั้งไว้ริมฟุตบาทซึ่งติดกับรางระบายน้ำ เรื่องนี้เคยเข้ามาปรึกษาฝ่ายโยธาเขตดินแดงแล้วก็ไม่เคยมีเจ้าหน้าที่ทางเขตเข้ามาดูแลเลย ดิฉันคิดว่าความสามารถของท่านน่าจะมีหนทางในการช่วยแก้ปัญหาให้กับประชาชนที่พักอาศัยอยู่บริเวณดังกล่าวได้ ขอขอบพระคุณล่วงหน้าค่ะ